RML จับมือ “บางกอก วูดเด้น สพูน” รุกเปิดร้านอาหารไทย “บ้านหญิง” ในสิงคโปร์
RML จับมือ “บางกอก วูดเด้น สพูน” รุกธุรกิจร้านอาหาร-เครื่องดื่ม ภายใต้บริษัทร่วมทุน BAAN YING PTE. LTD ลุยเปิดร้าน"บ้านหญิง” ที่แรกในสิงคโปร์
22 ธ.ค. 2560

บริษัท ไรมอน แลนด์ จำกัด (มหาชน) หรือ RML เปิดเผยว่า บริษัท สยาม สพูน จำกัด ซึ่งเป็นบริษัทย่อย จะทำการลงนามในสัญญาร่วมทุน (Joint Venture Agreement) กับ บริษัท บางกอก วูดเด้น สพูน จำกัด (บ้านหญิง) ซึ่งเป็นเจ้าของร้านอาหารบ้านหญิง เพื่อร่วมลงทุนในธุรกิจประเภทอาหารและเครื่องดื่ม ภายใต้บริษัทร่วมทุน BAAN YING PTE. LTD. ตั้งอยู่ในสิงคโปร์ มีทุนจดทะเบียน 1.4 ล้านสิงคโปร์ดอลลาร์ เพื่อประกอบธุรกิจประเภทอาหารและเครื่อมดื่ม
โดยบริษัทร่วมทุนจะทำร้านอาหารไทยภายใต้ชื่อ “บ้านหญิง” ในเขตพื้นที่ประเทศสิงคโปร์ โดยบริษัท สยาม สพูน จำกัด ถือหุ้น 51% และบ้านหญิง ถือหุ้น 49%
สำหรับแหล่งเงินลงทุนจะมาจากกระแสเงินสดภายในกิจการของบริษัท โดยการเข้าร่วมทุนครั้งนี้ เป็นการขยายฐานธุรกิจของบริษัทไปในธุรกิจประเภทอาหารและเครื่องดื่ม ซึ่งเป็นไปตามนโยบายการกระจายรายได้ของบริษัท อันจะช่วยเพิ่มศักยภาพทางธุรกิจ และเพิ่มช่องทางการสร้างรายได้และประโยชน์ให้แก่บริษัทและผู้ถือหุ้น